
	Наставна јединица

	Тип часа

	Циљ часа
	· Упознавање ученика са елементима читања и читалачке културе

	Образовни задаци
	· Анализа тематско-мотивске основе читања
· Тумачење типова чиатања и разумијевања
· Уочавање разлика у читању и ишчитавању
· Анализа језика и стила.

· Схватање значаја проблема у читању. 

	Функционални задаци
	· Подстицање ученика на уочавање естетских чинилаца и тумачење њихове умјетничке улоге у тексту.
· Снажење навике да се умјетнички утисци поткрјепљују примјерима из текста.
· Оспособљавање ученика за арументовано анализирање књижевног текста.
· Оспособљавање ученика за примјену наученог кроз конкретну анализу текста. 
· Оспособљавање ученика за формалну анализу дјела.

	Васпитни задаци
	· Критичко сагледавање испољених карактера, поступака, идеја, ставова, погледа на свијет. 
· Развијање естетског сензибилитета.
· Подстицање ученика на откривање универзалних значења дјела.
· Морално вредновање поступака ликова.
· Мотивисање ученика на континуиран рад на проучавању књижевности.
· Подстицање ученика на исказивање властитих ставова и осјећања поводом читања књижевног дјела. 
· Развијање читалачког интересовања према дјелима српског реализма.
· Развијање културе читања и правилног читања.

	Кључни појмови
	Социјални роман, роман личности, хронотоп

	Облици рада
	Фронтални

	Наставне методе
	Монолошка, дијалошка, рад на тексту

	Наставна средства
	Табла, креда

	Место извођења наставе
	Учионица

	Корелација
	историја

	Литература и додатни материјал за наставнике
	· Читање и технике читања (одабрани текст).

	Литература и додатни материјал за ученике
	· Сајт за српски језик www.srpskijez.net


	Напомене

	


ТОК ЧАСА 
	Уводни дио часа
(5 минута)
	Тумачење техника читања и анализа начина читања.

 Брзо читање је једна од техника која се користи како би се способност читања побољшала. Брзо читање је метода која укључује „залогаје“ и умањивање субвокализације (унутрашњи говор). Многи доступни курсеви ослањају се на књиге, видео записе, програме и семинаре.
Коријени брзог читања могу се пронаћи на почетку 20. ијвека када је услиједила експлозија публикација и затрпала читаоце великим бројем књига и материјала за читање, које читаоци нису били способни да прочитају нормалном брзином читања. Најранији курсеви базирани су на информацијама из Британског ваздухопловства. Ваздухопловство је развило апарат тахистоскоп, којим се омогућавало да на великом екрану великом брзином и у различитим величинама приказују непријатељске авионе. Апарат је развијен како би увећао способности пилота да разликују непријатељске и савезничке авионе на великој удаљености. Користећи исти уређај људима су приказиване ријечи по истом принципу од највећег формата ка најмањем и од најмање брзине ка највећој да би на крају повећавали број ријечи, који се приказује, како би били у могућности да их прочитају. Овом техником се брзина читања увећавала са 200 на 400 ријечи у минути. Међутим, многи испитаници су се жалили да се након завршетка обуке њихова брзина читања вратила на стару. Као непоуздана техника, касније је постала само дио тренинга, а не комплетан курс. Све до касних 1950. није развијена поуздана техника, која би убрзала читање. Евелин Вуд, проналазач и професор, била је истрајна у томе да схвати зашто неки људи природно брже читају, форсирајући себе да чита што је брже могуће. 1958. листајући странице пала је у очајање, у том тренутку схватила је да покрет њене руке изнад страница директно одвлачи пажњу очима, и омогућава им да без прекида прате покрет. Након чега је користила руку како би пратила текст, који чита. Техником је прво учила студенте на Универзитету у  Јути, а затим је издала књигу под називом „Evelyn Wood's Reading Dynamics“ у Вашингтону 1959.
Подстакнуте причама о јавним личностима, које су савладале брзо читање, нпр. предсједник САД-а Џон Кенеди, школе брзог читања бивале су све популарније и развијале се у разним правцима. Међу њима се појавило и фото-читање код којег је био акценат на „фотографисању“ веће штампане површине. Кенеди је, такође, охрабривао своје особље да се опроба у овој техници, чак је и у једном интервјуу рекао да чита брзином од 1200 ријечи у минути. 

	Главни дио часа
(75 минута)


	Анализа врста читања:
Врста читања значајно утиче на брзину. Читањем ријеч по ријеч, наше очи се враћају на претходну ријеч или претходни ред, некада чак гледамо једну ријеч дуго иако смо је већ прочитали. Ове техничке грешке успоравају наше читање и умањују разумијевање прочитаног.

Три врсте читања:

Унутрашње читање (субвокализација), изговарање сваке ријечи у себи као да читамо на глас. Ово је најспорија техника читања. Многи високо интелигeнтни људи читају на овај начин и њихова брзина не прелази 250 речи у минути.

Аудитивно читање, изговарање ријечи на глас. Нешто бржи процес

Визуелно читање, стварање слике од прочитаних ријечи. Најбрже читање.

Они који користе субвокализацију док читају, прочитају око 250 ријечи у минути. Они, који се користе аудиторним читањем око 450 ријечи у минути. Док они који се користе визуелним читањем „читају“ око 700 ријечи у минути. Вјешти читачи, читају између 280-310 ријечи без умањеног разумијевања, мисли се на тежу литературу.
Субвокализација

 Безгласно изговарање текста који се чита. Узроковано је начином на који су дјеца учила да читају: фонетским или фоничким методом или методом препознавања. Велики број курсева тврди да ова навика представља највећу препреку у унапређивању брзине читања и да се ње морамо ријешити. Важно је знати да од субвокализације можемо имати користи. Не оспорава се да у неким ситуацијама она кочи читаоца, нарочито када разумијевање зависи од ње, међутим то није увијек случај. Субвокализација се не може потпуно елеминисати и не треба. Људи, који добију упутства да елеминишу субвокализацију, обесхрабре се и престану да уживају у читању, јер покушавају да достигну немогуће. Са једне стране немогуће је елеминисати навику, али могуће је постати мање зависан од ње када је у питању разумијевање. Позитивна страна је да субвокализација може да се користи као помоћно средство за памћење онога што се чита. Нпр. под претпоставком да сте мање зависни од субвокализације можете свјесно да је увећате када читате неке важне сегменте текста, како би их истакли од остатка текста. То ће вам помоћи да схватите да оно није процес, који вас успорава. Мозак је у стању да субвокализује до 2000 ријечи у минути, ако звучи немогуће имајте на уму да постоје људи, који су способни да изговарају ријечи брзином од 1000 у минути.

Подвлачење прстом

Подвлачење прстом се сматра проблемом због погрешног увјерења да оно успорава читање. Иако је оно одличан метод за одржавање концетрације на сам текст. Недостатак ове навике је то да величина прста и шаке блокира видик. Једноставно рјешење овог проблема је коришћење штапића или оловке, који навику претвара у савршен метод за убрзавање читања.

Враћење и скретање уназад

Постоје сличности и разлике између враћања и скретања уназад. Враћање уназад је свјесно враћање на ријечи, реченице или пасусе, када мислите да сте пропустили нешто или погрешно схватили. Многи осјећају да морају да се врате како би разумјели текст који читају. Скретање уназад је врста визуелног тика, несвјесно враћање на ријечи или реченице, које су тренутак прије тога прочитане. Скретање и враћање уназад увећавају број фиксација по реду и тиме успоравају процес читања. Обје навике су најчешће непотребне. Студије су показале да читаоци, који су били увјерени да им је потребно да се врате на одређене дијелове текста како би боље разумјели, нису показали разлику у разумијевању када им није било дозвољено да то ураде. Закључак је да то није питање разумијевања већ сумње у сопствене умне способности. Како би елеминисали или умањили ове двије навике потребно слиједите одређене кораке. Прво, треба да присилите себе да не читате дијелове текста за које мислите да сте пропустили. Морате постепено увећавати брзину читања, и да задржите уједначен ритам очних покрета. Брзина и ритам отежавају скретање уназад и истовремено увећавају способност разумијевања прочитаног.

Наведени проблеми – субвокализација, подвлачење прстом, скретање и враћање уназад, не сматрају се тако великим проблемима колико људи заиста мисле. Ово су навике ,које се могу мијењати и у неким случајевима користити као предност.
Вјежба: дијелимо тескст (исти текст свим ученицима) и свака група ће различито приступити читању. Сумираћемо резултате, колико је запамћен текст у појединим групама.



	Завршни дио часа
(10 минута)


	Разговор о другачијим врстама читања, о компјутерском читању и различитим приступима. За домаћи задатака истражити предности и недостатке различитих типова читања и о њима разговарати на сљедећем часу.


ИЗГЛЕД ТАБЛЕ
	ТЕХНИКЕ ЧИТАЊА
-Унутрашње читање (субвокализација), 

-Аудитивно читање, 

-Визуелно читање.
-Компјутерски екран
-Освијетљеност 

-Контраст 

-Коришћење навођења 

